На основу члана 14. Одлуке о јавним признањима општине Сврљиг (“Службени лист града Ниша”, бр. 45/2014) и члана 40. Статута општине Сврљиг (“Службени лист града Ниша”, бр. 21/2019), Скупштина општине Сврљиг, на седници одржаној 15.04.2021. године, донела је

**О Д Л У К У**

**О ДОДЕЛИ ОПШТИНСКИХ ЈАВНИХ ПРИЗНАЊА**

**Члан 1.**

Поводом празника општине Сврљиг 8. маја - дана прикључења Сврљишке нахије Кнежевини Србији 1833. године, додељују се следећа општинска јавна признања:

**I МАЈСКЕ ПЛАКЕТЕ**

1. **Ковид амбуланти Дома здравља “Др Љубинко Ђорђевић” Сврљиг,** за несебично залагање, борбу, упорност у раду, мотивацију и хуманост запослених,
2. **Ученичким компанијама “BioFilter” и “LifeAid”,** за развој предузетничког духа и предузетничких вештина код младих, постизање запажених резултата на смотрама и такмичењима,
3. **Предузећу “Euroconfort jug” -** Урошу Балаћу за изузетне резултате у развоју привреде општине Сврљиг.

**II ПОХВАЛНИЦЕ**

1. **Јордану Цветковићу** из Сврљига, ул. Ристе Вујошевића бр. 21, за исказану хуманост и пожртвованост у пружању помоћи мештанима села Манојлица,
2. **Изворном удружењу Мика шестак,** за промоцију општине Сврљиг у очувању изворног стваралаштва сврљишког краја,
3. **Душану Васићу, из Сврљига,** за свестрано залагање и значајан допринос развоју културе и очувању културне баштине,
4. **Невенки Меденици из Сврљига,** за изузетна залагања на пољу хуманитарног рада,
5. **Здравку Васићу из Сврљига,** за изузетно залагање у промоцији културне баштине општине Сврљиг,
6. **Драгану Николићу,** учеснику ратних дејстава на Косову и Метохији, у време НАТО бомбардовања 1999. године,
7. **Зорану Ђорђевићу из Драјинца,** за допринос у афирмацији културе - организацију књижевне вечери “Сећање на Гордану Тодоровић” и организацију Међународних сусрета фолклорних ансамбала и саборa народног стваралаштва “Нека живи село наше”,
8. **Др Драгани Вучић из Сврљига,** за посвећеност послу и несебичну помоћ при порођају пацијенткиње у амбулантним колима,
9. **Ђаку генерације** основне школе “Добрила Стамболић” у Сврљигу,
10. **Ђаку генерације** стручне школе “Душан Тривунац Драгош” у Сврљигу.

**III ПЛАКЕТЕ ОПШТИНЕ СВРЉИГ**

1. **Одсеку за планирање и процену ризика управе за ванредне ситуације, Влади Ивановићу, шефу Одсека,** за помоћ и ангажовање у периоду ванредне ситуације у делу територије општине Сврљиг**,**
2. **Димитрију Станојевићу, студенту из Сврљига,** за несебичну стручну помоћ у спасавању живота суграђанина,
3. **Јереју Николи Миљковићу**, свештенику и старешини цркве Свети цар Константин и царица Јелена, за унапређење духовног живота и очување православне традиције,
4. **Горану Милојковићу - Мољцу**, постхумно, за несебичан рад на промоцији народног стваралаштва и очувању традиције сврљишког села,
5. **Храниславу Божиновићу из Округлице,** за несебичну хуманост и одговоран волонтерски рад,
6. **КУД “Белоиње”,** за изузетне резултате постигнуте у развоју и међународној афирмацији културе, очувању традиције нашег села и општине Сврљиг.

**Члан 2.**

Признања из члана 1. ове Одлуке уручити на свечаној седници Скупштине општине Сврљиг, 8. маја 2021. године.

**Члан 3.**

Одлуку објавити у “Службеном листу града Ниша”, а иста ступа на снагу даном доношења.

Број: I 17-5/2021

У Сврљигу, 15.04.2021. године

**СКУПШТИНА ОПШТИНЕ СВРЉИГ**

**ПРЕДСЕДНИК**

**Милан Михајловић**